Тоня Трайкова
Вярност

chitanka.info

Потъва корабът, потъва,

потъва белият ми кораб.

И за секунда си помислям

като обезумяла мишка

да грабна слънчев лъч, нагоре

по него да се изкатеря

и от високото да гледам

петното бяло над вълните,

да се залъгвам, че е гларус,

да гледам и да почернявам.

Потъва корабът, потъва,

потъва белият ми кораб

и аз се мъча да изгребвам

водата побесняла с шепи

и знам, че нещо наближава

и знам, че наближава вярност.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.